Up-201/05
Natisni
Opravilna št.:
Up-201/05
Datum odločitve:
30. 9. 2005
ECLI:
ECLI:SI:USRS:2005:Up.201.05
Akt:
Ustavna pritožba A. A. zoper:
– odločbo Senata za prekrške št. Pp-8342/03 z dne 30. 8. 2004 v zvezi z odločbo Sodnika za prekrške v Postojni št. P-2173/2002 z dne 29. 11. 2002 in
– zoper poziv Upravne enote Nova Gorica št. 226-351/2004-1 z dne 11. 11. 2004
Izrek:
Ustavna pritožba A. A. zoper:
– odločbo Senata za prekrške št. Pp-8342/03 z dne 30. 8. 2004 v zvezi z odločbo Sodnika za prekrške v Postojni št. P-2173/2002 z dne 29. 11. 2002 in
– zoper poziv Upravne enote Nova Gorica št. 226-351/2004-1 z dne 11. 11. 2004 se zavrže.
Evidenčni stavek:
Ker je ustavna pritožba zoper odločbo Senata za prekrške prepozna, zoper poziv Upravne enote pa pritožnik ni izčrpal pritožbe, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 3. 2005
Vrsta odločitve:
sklep
Vrsta rešitve:
zavrženje
Dokument:
US25049
Up-201/05-6
30. 9. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 12. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper:
– odločbo Senata za prekrške št. Pp-8342/03 z dne 30. 8. 2004 v zvezi z odločbo Sodnika za prekrške v Postojni št. P-2173/2002 z dne 29. 11. 2002 in
– zoper poziv Upravne enote Nova Gorica št. 226-351/2004-1 z dne 11. 11. 2004
se zavrže.
Obrazložitev
1. Pritožnik je dne 1. 3. 2005 vložil ustavno pritožbo zoper pravnomočno odločbo o prekršku, s katero je bil spoznan za odgovornega storitve cestnoprometnega prekrška po sedmem odstavku 120. člena Zakon o varnosti cestnega prometa (Uradni list RS, št. 30/98 in nasl. – ZVCP). Ustavno pritožbo vlaga tudi zoper poziv na izročitev vozniškega dovoljenja.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču posredovalo Okrajno sodišče v Postojni, Oddelek za prekrške, izhaja, da je pritožnik drugostopenjsko odločbo prejel dne 6. 10. 2004, njegova zagovornica pa dne 7. 10. 2004. Ker je očitno, da je ustavna pritožba vložena prepozno, je Ustavno sodišče ustavno pritožbo zavrglo (1. alineja izreka).
4. Po prvem odstavku 51. člena ZUstS se lahko ustavna pritožba vloži šele, ko so izčrpana vsa pravna sredstva.
5. Ker zoper poziv pritožnik ni izčrpal pritožbe kot rednega pravnega sredstva, za obravnavanje ustavne pritožbe v tem delu niso izpolnjene procesne predpostavke. Zato je Ustavno sodišče ustavno pritožbo zavrglo (2. alineja izreka).
6. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer